ZAPISNIK

[bookmark: _Hlk79584113]30. sjednice Vijeća Mjesnog odbora „Petar Krešimir IV.“ održane 16. studenog 2023. u prostorijama Mjesnog odbora „Petar Krešimir IV.“ s početkom u 16,00 sati

Nazočni članovi Vijeća Mjesnog odbora „Petar Krešimir IV.“: Senada Kulašić, Robert Lokar, Hubert Loos, Tomislav Sladojević Šola i Ana Štokalo. 

Vijeće Mjesnog odbora jednoglasno prihvaća zapisnik sa 27., 28. i 29. sjednice Vijeća Mjesnog odbora „Petar Krešimir IV.“.

Na početku sjednice predsjednica Vijeća predlaže da se u dnevni red iza točke 5. uvrste točke: „6. Prijedlog za iscrtavanje biciklističkih oznaka za usporavanje prometa u ulici Kraljice Jelene i nastavno na trgu Kralja Petra Krešimira IV do kružnog toha (sharrows)” i „7. Uspostava kosih parkirnih mjesta na početku Kružićeve do ulaza u tržnicu“, a točka 6. postaje točka 8.

Vijeće, bez rasprave, jednoglasno prihvaća dopunu te donosi sljedeći


DNEVNI RED:

1. [bookmark: _Hlk103322994][bookmark: _Hlk103258837]Plan malih komunalnih akcija Mjesnog odbora „Petar Krešimir IV.“ za 2024., donošenje
1. Korištenje prostora Mjesnog odbora „Petar Krešimir IV.“, donošenje zaključka
1. ZET - molba za popravkom blokova na tračnicama na Branimirovoj i križanju Držićeve i Branimirove
1. ZET - molba za popravkom ograda na tramvajskim stanicama 2, 8 i 6 te 5 i 7
1. Izvještaj sa sastanka s Ustanovom Maksimir
1. Prijedlog za iscrtavanje biciklističkih oznaka za usporavanje prometa u ulici Kraljice Jelene i nastavno na Trgu kralja Petra Krešimira IV. do kružnog toka (Sharrows)
1. Uspostava kosih parkirnih mjesta na početku Kružićeve ulice do ulaza u tržnicu
1. Razno


Ad. 1. Plan malih komunalnih akcija Mjesnog odbora „Petar Krešimir IV.“ za 2024., donošenje

Vijeće jednoglasno donosi sljedeći

Plan malih komunalnih akcija
Mjesnog odbora ''Petar Krešimir IV.'' za 2024.

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Petar Krešimir IV.'', a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 25.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donji grad u 2024.


Ad. 2. Korištenje prostora Mjesnog odbora „Petar Krešimir IV.“, donošenje zaključka

Ad. 2.1

Vijeće jednoglasno donosi sljedeći

Z A K L J U Č A K

o povremenom korištenju prostora Mjesnog odbora „Petar Krešimir IV.“

1. Neformalnoj grupi građana „Mankind project Croatia“ odobrava se povremeno korištenje dvorane u objektu mjesne samouprave, Zagreb, Ulica Kneza Branimira 67, u terminu ponedjeljkom od 20,00 do 22,00 sata i na razdoblje od godinu dana.

2. Prostor iz točke 1. ovog zaključka koristit će Neformalna grupa građana „Mankind project Croatia“ bez naknade.

3. Neformalna grupa građana „Mankind project Croatia“ se obvezuje s prostorom prilikom korištenja postupati s pažnjom dobrog gospodara.

4. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost.

Ad. 2.2

Vijeće jednoglasno donosi sljedeći


Z A K L J U Č A K

o povremenom korištenju prostora Mjesnog odbora „Petar Krešimir IV.“

1. Političkoj stranci Možemo!/Zagreb je naš! odobrava se povremeno korištenje dvorane u objektu mjesne samouprave, Zagreb, Ulica Kneza Branimira 67, u terminu ponedjeljkom od 18,00 do 20,00 sati i na razdoblje od godinu dana.

2. Prostor iz točke 1. ovog zaključka koristit će Politička stranka Možemo!/Zagreb je naš! bez naknade.

3. Politička stranka Možemo!/Zagreb je naš! se obvezuje s prostorom prilikom korištenja postupati s pažnjom dobrog gospodara.

4. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost.


Ad. 3. ZET - molba za popravkom blokova na tračnicama na Branimirovoj i križanju Držićeve i Branimirove

Vijeće, nakon rasprave, jednoglasno donosi sljedeći

ZAKLJUČAK

o popravku blokova na tračnicama na Branimirovoj i križanju Držićeve i Branimirove


1. Vijeće Mjesnog odbora „Petar Krešimir IV.“ smatra da je potrebno sanirati velika oštećenja na blokovima na tračnicama tramvajske pruge ispred kbr. od 51 do 63. Blokovi su toliko oštećeni da vire van, a više njih je popucalo unatoč popravcima koji su vršeni ovog ljeta. Također su oštećeni blokovi na pruzi na križanju Branimirove i Držićeve. Sva oštećenja predstavljaju opasnost za oštećenje automobila, ali i potencijalne nesreće jer ih vozači zaobilaze, naglo usporavaju ispred njih i slično.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 4. ZET - molba za popravkom ograda na tramvajskim stanicama 2, 8 i 6 te 5 i 7

Vijeće, nakon rasprave, jednoglasno donosi sljedeći

ZAKLJUČAK

o popravku ograda na tramvajskim stanicama 2, 8 i 6 te 5 i 7 na području Mjesnog odbora „Petar Krešimir IV.“


1. Vijeće Mjesnog odbora „Petar Krešimir IV.“ smatra da je potrebno popraviti ograde na tramvajskim stanicama 2, 8 i 6 te 5 i 7 na području Mjesnog odbora „Petar Krešimir IV.“. Stanica broja 5 i 7 (Šubićeva) ima ogradu koja je na nekim mjestima iskrivljena ili nagnuta, raslinje raste uz stupiće i zahrđala je. Ograde djeluju nesigurno i neuredno, potrebno ih je prebojati i namjestiti da stoje ravno.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 5. Izvještaj sa sastanka s Ustanovom Maksimir

Ana Štokalo izvještava da je bila na sastanku u Javnoj ustanovi Maksimir u vezi upravljanja zelenilom u parku i suradnje Vijeća s Ustanovom oko parka na Trgu Petra Krešimira IV. Sastanak je bio produktivan, predstavljeni su zaključci Vijeća od početka mandata 2021. za uređenje parka, projektanti iz Ustanove Maksimir mogu napraviti usporednu analizu stanja raslinja u parku i provjere zamjena biljnog fonda, dogovoren je obilazak parka sa gradskim stručnim službama i tvrtkama nadležnim za održavanje parka kako bi se detaljno utvrdio plan poboljšanja i popravaka u parku. Potrebno je da se zaključci Vijeća koji se odnose na zaštićeni park dostavljaju i Ustanovi.


Ad. 6. Prijedlog za iscrtavanje biciklističkih oznaka za usporavanje prometa u ulici Kraljice Jelene i nastavno na Trgu kralja Petra Krešimira IV. do kružnog toka (Sharrows)

Vijeće, nakon rasprave, jednoglasno donosi sljedeći

ZAKLJUČAK

o iscrtavanju biciklističkih oznaka za usporavanje prometa u ulici Kraljice Jelene i nastavno na Trgu kralja Petra Krešimira IV. do kružnog toka (Sharrows)


1. Vijeće Mjesnog odbora „Petar Krešimir IV.“ smatra da je potrebno iscrtavanje biciklističkih oznaka za usporavanje prometa u ulici Kraljice Jelene i nastavno na Trgu kralja Petra Krešimira IV. do kružnog toka (Sharrows) jer je potrebno dodatno usporiti promet na prometnici koja ide (uključujući) od ulice Kraljice Jelene ravno preko Trga kralja Petra Krešimira IV., a i sve više biciklista prolazi parkom pa da ih se pokuša preusmjeriti na prometnicu dodavanjem oznaka s ograničenjem 30 i znakom za bicikliste (tzv. Sharrows) na pod navedene prometnice i usporavanje u skladu s oznakom.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 7. Uspostava kosih parkirnih mjesta na početku Kružićeve ulice do ulaza u tržnicu

Vijeće, nakon rasprave, jednoglasno donosi sljedeći



ZAKLJUČAK

o uspostavi kosih parkirnih mjesta na početku Kružićeve ulice do ulaza u tržnicu


1. Vijeće Mjesnog odbora „Petar Krešimir IV.“ smatra da je potrebno da se parkirna mjesta s lijeve strane prometnice iz bočnih precrtaju u kose ili okomite na nogostup radi dobivanja većeg broja parkirnih mjesta jer je nakon uvođenja jednosmjernog prometa u Kružićevu ulicu lijeva traka od ulaza u tu ulicu zapravo neiskorištena, vozači ulaze u desnu traku i tek se nakon pješačkog prijelaza prestrojavaju na obje prometne trake.

1. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 8. Razno

Robert Lokar i Senada Kulašić postavljaju pitanje zašto je samo jedna strana platana osvjetljena za Božić, a ne obje. Članovi Vijeća raspravljaju o tome kako je zapravo štetno za platane da se u njih zabijaju čavlići radi ukrasne rasvjete i kako je potrebno vidjeti postoje li drugi načini ukrašavanja za iduću godinu.


Sjednica je završila u 16,35 sati

Zapisničarka: Ana Štokalo


KLASA: 024-08/23-003/2235
URBROJ: 251-13-11-1/008-23-2

Zagreb, 16. studenog 2023.

Predsjednica Vijeća Mjesnog odbora
„Petar Krešimir IV.“

[bookmark: _GoBack]Ana Štokalo, v.r.















	Izvješće o glasanju na 30. sjednici, 16.11.2023.

	
	
	
	
	
	
	

	Članovi Vijeća
	Točka 1.
	Točka 2.
	Točka 3.
	Točka 4.
	Točka 6.
	Točka 7.

	Kulašić Senada
	+
	+
	+
	+
	+
	+

	Lokar Robert
	+
	+
	+
	+
	+
	+

	Loos Hubert
	+
	+
	+
	+
	+
	+

	Sladojević Šola Tomislav
	+
	+
	+
	+
	+
	+

	Štokalo Ana
	+
	+
	+
	+
	+
	+

	
	
	
	
	
	
	

	*  ZA=  +
	
	
	
	
	
	

	    PROTIV=  —
	
	
	
	
	
	

	    SUZDRŽAN=  0
	
	
	
	
	
	

	    NIJE PRISUTAN= prekrižiti ime
	
	
	
	
	

	
	
	
	
	
	
	



